Gaius Sallustius Crispus

Gaius Sallustius Crispus  ca. 86 v.C. Amiternum - 35 v.C. was 'n Romeinse politikus, generaal en skrywer.

Sallustius word in 52 v.C.volkstribuun en het waarskynlik P. Clodius Pulcher ondersteun wat deur T. Annius Milo, die Optimates se man, in 52 v.C. op die Via Appia vermoor is. In 50 v.C. word Sallustius self deur die Optimates uit die senaat verwyder.Sallust  Sather Classical Lectures  University of California Press, 2002, ,  Hy kry in 49 v.C. onder Julius Caesar die bevel oor 'n legioen. In 47 v.C. is hy praetor en probeer hy 'n opstand in Caesar se legioen te bedwing. Hy neem ook deel in Caesar se Africa-veldtogte, maar beëindig toe sy militêre loopbaan. Caesar maak hom die eerste goewerneur van die nuwe provinsie Africa Nova, die oostelike deel van Numidië. Hy het homself daar glo baie ryk gemaak en later het Caesar hom moet beskerm teen klagte oor dié gebeure. Hy het in Rome grond gekoop vir 'n landhuis in die beroemde Horti Sallustiani, 'n park wat later die keiser se eiendom sou word. Ná Caesar se dood in 44 v.C. trek hy hom terug uit die politiek en word skrywer.Catiline's War, The Jugurthine War, Histories Penguin classics  Penguin, 2008, , 

Hy is veral bekend as skrywer van boeke wat as bronne vir die geskiedkunde belangrik is: die Bellum Iugurthinum, die De Coniuratione Catilinae en die Historiae. In sy Historiae beskryf hy die gebeure in Rome van 78 tot 67 v.C.. Ongelukkig het daar net dele daarvan oorgebly. Die Bellum Iugurthinum gaan oor die oorlog met Jugurtha en die De Coniuratione Catilinae oor die sameswering van Catilina. Warfare in the Roman Republic: From the Etruscan Wars to the Battle of Actium: From the Etruscan Wars to the Battle of Actium  ABC-CLIO, 2014, , 

Tacitus en Quintilianus het later sy werk gebruik en gewaardeer, maar Livius het dit ook gekritiseer.  

 Verwysings 

Kategorie:Geboortes in 86 v.C.
Sallustius Crispus, Gaius
Sallustius Crispus, Gaius
Kategorie:Sterftes in 34 v.C.